Alertă ANM: Canicula pune stăpânire pe România. Cod portocaliu în cinci judeţe.
Meteorologii au emis miercuri o avertizare Cod portocaliu de caniculă valabilă în cinci județe din vestul țării. Avertizarea este în vigoare miercuri.
Meteorologii au emis miercuri o avertizare Cod portocaliu de caniculă valabilă în cinci județe din vestul țării și o avertizare Cod galben valabilă în mare parte din țară.Potrivit ANM; sunt sub avertizare Cod portocaliu județele Satu Mare, Bihor, Arad, Timiș și Caraș-Severin. În aceste zone vremea va fi caniculară și disconfortul termic accentuat. Temperaturile maxime vor fi de 36-39 de grade, iar noaptea valorile termice nu vor coborî sub 22-20 de grade.Avertizarea este în vigoare miercuri.De asemenea, în județele Maramureș, Sălaj, Bistrița-Năsăud, Mureș, Cluj, Alba, Sibiu, Hunedoara, Gorj, Mehedinți, Vâlcea, Dolj, Olt, Argeș, Teleorman, Dâmbovița, Giurgiu, Ilfov, Prahova, Călărași, Ialomița, Constanța, Tulcea, Brăila, Buzău, Galați, Vrancea, Vaslui, Bacău și Iași sunt sub avertizare Cod galben.În aceste zone, valul de căldură va persista, local va fi caniculă, iar disconfortul termic va fi ridicat. Indicele temperatură-umezeală (ITU) va depăși pragul critic de 80 de unități în cea mai mare parte a țării. Începând din după-amiaza zilei de joi, în jumătatea de vest a țării instabilitatea atmosferică se va accentua.Avertizarea Cod galben este în vigoare miercuri și joi.